  Константин Вознесенских Анжелика Тихонова корреспондент Коронавирус инфекци вӧлмонэн герӟаськем секыт югдур возиськемен, Удмуртиысь 20 эмъюртъёсын 325 волонтёръёс юрттӥсько. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Волонтёръёс лыктӥсьёсты висъяло но температуразэс мертало, регистратураын ужало, call-центръёсын жингыртӥсьёсын верасько, эмъюмъёс нулло. «Та дыре асмылкыдчиос волонтёръёслэн огъя штабазы огазеяськизы. Юрттӥськисьёслы тазалыксэс утён понна кулэ луись арбериос сётӥськом, нош эмъюм нуллон бордын тыршисьёслы – проезднойёс» Александр Бречалов, Удмуртилэн тӧроез «Единая Россия» партилэн «МедподдЕРжка» улосвыл ӵектосэз улсын тулыспал пумын волонтёръёс партнёр луись магазинъёсысь дунтэмгес дунын басьяськыны быгатозы. Сыӵеос 50 пала. Асмылкыдчиос борды котькуд мылкыд карись итӥськыны быгатэ. Со понна чӧлсконпусъя куриськон гожтоно. Тодэ вайытом, Удмуртиысь эмъюртъёсын волонтёръслэсь юрттэтсэс туж возьмало. Тегъёс: Тазалык волонтёръёс Удмуртия коронавирус  